b'\n_START_ARTICLE_\nJefreitorius\n_START_PARAGRAPH_\nJefreitorius (angl. gefreiter, vok. Gefreiter, rus. \xd0\xb5\xd1\x84\xd1\x80\xd0\xb5\xd0\xb9\xd1\x82\xd0\xbe\xd1\x80, kitaip \xe2\x80\x93 grandinis) \xe2\x80\x93 karinis laipsnis, kuris suteikiamas geriausiems eiliniams kareiviams. Neesant skyriaus vado toks kareivis gali j\xc4\xaf pavaduoti.\n_START_SECTION_\nRusija\n_START_PARAGRAPH_\nRusijoje \xc4\xafvestas Petro I laikais (1716 m.) p\xc4\x97stininkuose, kavalerijoje ir in\xc5\xbeinerin\xc4\x97je kariuomen\xc4\x97je. Artilerijoje jefreitori\xc5\xb3 atitiko bombardyras, kazok\xc5\xb3 kariuomen\xc4\x97je \xe2\x80\x93 \xd0\xbf\xd1\x80\xd0\xb8\xd0\xba\xd0\xb0\xd0\xb7\xd0\xbd\xd1\x8b\xd0\xb9. Stingant jaunesni\xc5\xb3j\xc5\xb3 puskarininki\xc5\xb3, jefreitorius skirdavo skyri\xc5\xb3 vadais._NEWLINE_Raudonojoje Armijoje \xc4\xafvestas 1940 m. lapkrit\xc4\xaf. TSRS ir dabar Rusijos kariuomen\xc4\x97je jefreitorius \xe2\x80\x93 karo laipsnis, tarpinis tarp jaunesniojo ser\xc5\xbeanto ir eilinio. Rusijos laivyne jefreitori\xc5\xb3 atitinka vyresnysis j\xc5\xabrininkas (\xd1\x81\xd1\x82\xd0\xb0\xd1\x80\xd1\x88\xd0\xb8\xd0\xb9 \xd0\xbc\xd0\xb0\xd1\x82\xd1\x80\xd0\xbe\xd1\x81). Jefreitoriaus laipsnis suteikiamas u\xc5\xbe pavyzdin\xc4\xaf tarnybini\xc5\xb3 pareig\xc5\xb3 atlikim\xc4\x85 bei puik\xc5\xb3 drausmingum\xc4\x85.'